K O R R A L D U S
  
Haapsalu,		           	        24. november 2010 nr 675

Krundipiiride muutmine 
(Vee tn 10 ja Vee tn 7 // Krahviaed)

Haapsalu linnale kuulub kinnistu reg. nr. 1373532 (katastritunnus 18301:005:0024, lähiaadress Vaba tn 7 // Krahviaed, pindala 33056 m2, sihtotstarve üldkasutatav maa). Koostatava Krahviaia rekonstrueerimisprojekti koostamise käigus on linnavalitsus teinud ettepaneku naaberkinnistu reg. nr. 1672532 (omanik Vello Kuhi, katastritunnus 18301:005:0001, lähiaadress Vee tn 10, pindala 7208 m2, sihtotstarve üldkasutatav maa) omanikule piiride muutmiseks omavahelisel kokkuleppel ilma detailplaneeringut koostamata. Vello Kuhi on nõustunud linna ettepanekuga 22.11.2010 kiri nr 5.5-1.3/4202.  Juhindudes planeerimisseaduse § 9 lg 10 p 5, kohaliku omavalitsuse korralduse seaduse § 6 lg 3 p 1, § 30 lg 1 p 3 Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Lubada muuta naaberkruntide Vee tn 7 // Krahviaed, Haapsalu, Läänemaa (kinnistu reg.nr 1373532; katastritunnus 18301:005:0024, omanik Haapsalu linn) ja Vee tn 10, Haapsalu, Läänemaa (kinnistu reg.nr.1672532; katastritunnus 18301:005:0001; omanik Vello Kuhi) piire ilma detailplaneeringut koostamata (asendiplaan lisatud).
2.	Korraldus teha Vello Kuhile (vello@promenaad.ee)  teatavaks korralduse koopia saatmisega e-posti teel ning maakorraldusosakonna juhatajale (A. Ulm) koopia üleandmisega.
3.	Korraldus koos asendiplaaniga saata Maa-ameti Lääne katastribüroole (Ehte 9, 90503 Haapsalu).
4. Maakorraldusosakonnal (A.Ulm) korraldada Vee tn 7 // Krahviaed ja Vee tn 10 uute katastriüksuste katastrimõõdistamised.
5. Korraldus avalikustada väljapanekuga linnavalitsuse fuajees.
6. Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
7. Korraldus jõustub teatavakstegemisest.

Urmas Sukles
Linnapea				Erko Kalev 
				Linnasekretär